**Prilog 5**

**UPRAVLJANJE SUKOBOM INTERESA**

1. **Neprihvatljivi za sufinanciranje su troškovi nabave roba (uključujući kupnju zemljišta i objekata), izvođenja radova i pružanja usluga:**
2. od srodnika po krvi u pravoj liniji do prvog stupnja ili u pobočnoj liniji do drugog stupnja, srodnika po tazbini do prvog stupnja te bračnih i izvanbračnih drugova korisnika
3. od ponuditelja u kojem je korisnik vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ponuditelja te od ponuditelja koji je u korisniku vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu, neovisno o udjelu vlasničkih ili upravljačkih prava
4. od ponuditelja u kojem je predstavnik korisnika vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ponuditelja ili osoba koja obavlja upravljačke poslove te od ponuditelja čiji je predstavnik u korisniku vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ili osoba koja u korisniku obavlja upravljačke poslove, neovisno o udjelu vlasničkih ili upravljačkih prava

d) od ponuditelja čiji su predstavnici srodnici iz točke 1. a) ovoga Priloga s predstavnicima korisnika.

***Odredbe navedene u točki 1. ovoga Priloga koje se primjenjuju na korisnika odnosno ponuditelja primjenjuju se i na konzultanta korisnika odnosno podugovaratelja.***

***Za povezanosti navedene u točki 1. ovoga Priloga nije moguće otkloniti sukob interesa, s obzirom na to da je člankom 20. stavkom 2. i 3. Pravilnika o provedbi intervencije 73.06. „Modernizacija šumarskih tehnologija u pridobivanju drva, šumskouzgojnim radovima i proizvodnji ŠRM-a (šumskog reprodukcijskog materijala)“ i intervencije 73.07. „Modernizacija tehnologija u predindustrijskoj preradi drva“ iz Strateškog plana Zajedničke poljoprivredne politike Republike Hrvatske za razdoblje 2023. – 2027. (u daljnjem tekstu: Pravilnik) propisano da su ti troškovi neprihvatljivi za sufinanciranje.***

1. **U skladu s člankom 15. stavkom 7. i 8. Pravilnika u slučaju nabave robe, izvođenja radova i pružanja usluga:**

od srodnika u pravoj liniji od drugog do četvrtog stupnja, pobočnoj liniji u trećem i četvrtom stupnju i srodnika po tazbini u drugom stupnju te kada takvu povezanost ostvaruju predstavnici korisnika i ponuditelja

**smatra se da sukob interesa postoji i teret prevencije, identifikacije i otklanjanja sukoba interesa je na korisniku. *Odredbe navedene u točki 2. ovog Priloga koje se primjenjuju na korisnika odnosno ponuditelja primjenjuju se i na konzultanta korisnika odnosno podugovaratelja.***

***Upravljanje sukobom interesa u slučaju provođenja postupaka nabave na otvorenom tržištu putem EONA-e te u slučaju diskrecijskog prava na odabir ponuditelja za troškove za koje nije propisano provođenje postupaka putem EONA-e, kako bi se otklonila sumnja u sukob interesa u slučaju povezanosti navedenih u članku 15. stavku 7. i 8. Pravilnika***

Za troškove za koje se postupci nabave provode putem EONA-e, korisnik je dužan prilikom definiranja uvjeta, kriterija i pravila za provođenja postupka nabave držati se svih primjenjivih načela te propisanih Pravila za provođenje postupka nabave putem elektroničkog oglasnika nabave Agencije za plaćanja za korisnike koji nisu obveznici javne nabave (Prilog 7 Pravilnika).

Korisnik mora dokazati da je osigurao jednak pristup i sudjelovanje na tržištu svim ponuditeljima sa jasno definiranim i dostupnim podacima o postupku nabave, da je osigurao objektivan i nepristran tretman svih ponuditelja prilikom pregleda i ocjene ponuda te poštivao sva načela provođenja postupka nabave kako bi spriječio situacije u kojima odabir ponuditelja upućuje na izravni ili neizravni, financijski ili nefinancijski interes koji proizlazi iz osobnih, obiteljskih ili profesionalnih veza između korisnika i ponuditelja **ili** mora dokazati da je unatoč poduzetim svim potrebnim mjerama za sprečavanje i izbjegavanje situacija koje dovode do sukoba interesa odabrano poduzeće jedino koje može isporučiti robu, radove ili usluge zbog tehničkih razloga ili razloga postojanja isključivih prava na predmetu koji se nabavlja.

Korisnik je dužan prilikom odabira i ocjene ponuda poštivati načela izbjegavanja sukoba interesa na način da provjeri postoji li s ponuditeljima koji su sudjelovali u postupku nabave povezanost za koju je propisano da nije prihvatljiv trošak ili da se smatra sukobom interesa.

Ako korisnik prilikom odabira i ocjene ponuda ne može otkloniti sumnju na sukob interesa mora takvog ponuditelja isključiti iz sudjelovanja u postupku nabave na način da se njegova ponuda izuzme prilikom pregleda i ocjene postupka.

Korisnik i konzultant korisnika (ako ga ima), dužni su popuniti i potpisati Izjavu o nepostojanju sukoba interesa za neobveznike Zakona o javnoj nabavi (NOJN) (u daljnjem tekstu: Izjava), koja se daje pod kaznenom i materijalnom odgovornošću.

***U slučaju postojanja neke od povezanosti koje su definirane u Izjavi, korisnik/konzultant korisnika je obavezan navesti/precizirati povezanost s ponuditeljem/podugovarateljem, a u slučaju povezanosti navedenih u stavku 7. članka 15. Pravilnika obrazložiti na koje je načine unatoč navedenoj povezanosti upravljao sukobom interesa.***

Agencija za plaćanja tijekom provjera koje provodi utvrđuje činjenične elemente povezanosti i stvarni utjecaj takve povezanosti na postupke nabave, pri čemu je nužno da korisnik, odnosno njegov konzultant iznesu sve činjenice važne za takvu ocjenu te da u skladu s gore citiranim odredbama popune izjavu, u suprotnom trošak neće biti prihvatljiv za sufinanciranje.

*(Obrazac)*

**IZJAVA O NEPOSTOJANJU SUKOBA INTERESA ZA NEOBVEZNIKE ZAKONA O JAVNOJ NABAVI (NOJN)**

**IZJAVA**

*[Zasebne izjave dužni su ispuniti korisnik i konzultant korisnika ako korisnik ima konzultanta]*

kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[ime i prezime]*

kao odgovorna osoba korisnika / konzultanta korisnika [*odabrati]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[naziv, adresa, OIB korisnika /*

*konzultanta korisnika]* **pod kaznenom i materijalnom odgovornošću izjavljujem:**

1. **Da se nabava robe, izvođenje radova i pružanje usluga provodi:**
2. od srodnika po krvi u pravoj liniji do prvog stupnja (otac/majka i sin/kći i posvojitelji/posvojenici) ili u pobočnoj liniji do drugog stupnja (braća i sestre), srodnika po tazbini do prvog stupnja (punac/punica i zet, odnosno svekar/svekrva i snaha) te bračnih i izvanbračnih drugova korisnika

*DA / NE [označiti]*

1. od ponuditelja u kojem je korisnik vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ponuditelja te od ponuditelja koji je u korisniku vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu, neovisno o udjelu vlasničkih ili upravljačkih prava

*DA / NE [označiti]*

1. od ponuditelja u kojem je predstavnik korisnika vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ponuditelja ili osoba koja obavlja upravljačke poslove te od ponuditelja čiji je predstavnik u korisniku vlasnik poslovnih udjela, dionica ili drugih prava na temelju kojih sudjeluje u upravljanju odnosno kapitalu ili osoba koja u korisniku obavlja upravljačke poslove, neovisno o udjelu vlasničkih ili upravljačkih prava

*DA / NE [označiti]*

1. od ponuditelja čiji su predstavnici srodnici iz točke 1. a) ovoga Priloga s predstavnicima korisnika

*DA / NE [označiti]*

**U slučaju da je odgovor za neku od vrsta povezanosti koje su definirane u točki 1. ove Izjave DA , precizirajte povezanost s ponuditeljem / podugovarateljem:**

1)

2)

…

Potpisivanjem ove izjave **shvaćam te prihvaćam** da u slučaju utvrđivanja neke od povezanosti navedenih u točki 1. ove Izjave trošak neće biti prihvatljiv za sufinanciranje.

1. **Da se nabava robe, izvođenje radova i pružanje usluga provodi:**

od srodnika u pravoj liniji od drugog do četvrtog stupnja (djed/baka i unuk/unuka; pradjed/prabaka i praunuk/praunuka; šukundjed/šukunbaka i šukununuk/šukununuka), pobočnoj liniji u trećem i četvrtom stupnju (tetka i bratić, ujak i sestrična; djeca braće, sestara, braće i sestara) i srodnika po tazbini u drugom stupnju te kada takvu povezanost ostvaruju predstavnici korisnika i ponuditelja

*DA / NE [označiti]*

**U slučaju da je odgovor za neku od vrsta povezanosti koje su definirane u točki 2. ove Izjave DA, precizirajte povezanost s ponuditeljem / podugovarateljem:**

1)

2)

…

**U slučaju da je odgovor za neku od povezanosti koje su definirane u točki 2. ove Izjave DA, obrazložite** na koje načine ste unatoč gore navedenoj povezanosti osigurali jednak pristup i sudjelovanje na tržištu svim ponuditeljima, objektivan i nepristran tretman svih ponuditelja prilikom pregleda i ocjena ponuda te kako ste spriječili da izravni ili neizravni, financijski ili nefinancijski interes koji proizlazi iz osobnih, obiteljskih ili profesionalnih veza između korisnika/konzultanta korisnika i ponuditelja/podugovaratelja utječe na odabir ponude:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**i/ili dokažite** da ste unatoč svim poduzetim mjerama za sprečavanje i izbjegavanje situacija koje dovode do sukoba interesa odabrano poduzeće jedino koje može isporučiti robu, radove ili usluge zbog tehničkih razloga ili razloga postojanja isključivih prava na predmetu koji se nabavlja (ako je primjenjivo):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpisivanjem ove izjave **shvaćam te prihvaćam** da se u slučaju utvrđivanja sukoba interesa određuje financijska korekcija u visini od 100% za trošak na koji se odnosi nepravilnost, odnosno trošak neće biti prihvatljiv za sufinanciranje.

\_\_\_\_\_\_\_\_\_\_\_\_\_\_\_\_\_\_\_\_\_\_

*[mjesto, datum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[potpis]*